**ELŐTERJESZTÉS**

**2016. április 18-i képviselő-testületi ülésre**

**Beszámoló**

**Kincsesbánya Község Önkormányzatának**

**2015. évi gazdálkodásáról**

1. **Az önkormányzati feladatellátás általános értékelése:**

Kincsesbánya Község Önkormányzatának Képviselő-testülete a 2/2015.(II.20.) rendeletével alkotta meg az Önkormányzat 2015. évi költségvetését. 244.686 e Ft kiadási és bevételi főösszeggel. Kincsesbánya Község Önkormányzata 2015. évben összességében kiegyensúlyozott gazdálkodást folytatott.

A bevételek és kiadások az előirányzatokon belül alakultak, az önkormányzati feladatok teljesítése mellett. Vonatkozik ez a megállapítás úgy a kötelező, mint az önként vállalt önkormányzati feladatokra.

Az önkormányzat folyamatosan adta támogatásait az intézményei és a társulásban ellátott feladatok finanszírozásához. Számláink határidőben kifizetésre kerültek.

A kiadások és a bevételek változásai miatt három alkalommal került sor a költségvetési rendelet módosítására melynek eredményeképpen a módosított kiadási és bevételi előirányzat 283.959 e Ft-ra változott.

Az önkormányzat 2015. évben hitelt nem vett fel.

1. **Az önkormányzat bevételi forrásai és azok teljesítése**

A 2015. évi működési bevétel – 28 993 e Ft – 105,6%-ra teljesült a módosított előirányzathoz képest. Önkormányzatunk költségvetési támogatása a 73.230 e Ft eredeti előirányzathoz képest 11.169 e Ft-tal növekedett. A növekedés legnagyobb részét a lakossági víz- és csatornaszolgáltatás támogatására folyósított összeg, illetve az egyes szociális, gyermekjóléti feladatok kiegészítő támogatása adja. Önkormányzatunk helyi adók és adó jellegű bevételei a 42.875 e Ft módosított előirányzattal szemben 69.454 e Ft-ra teljesültek. Itt kerülnek elszámolásra a helyi adók, pótlékok, bírságok. Legnagyobb mértékben a helyi iparűzési adó bevételünk emelkedett a tervezetthez képes 22.0126 e Ft-tal.

Átengedett központi adók bevételünk (gépjárműadó) 112,2 %-on teljesült.

Felhalmozási és tőkejellegű bevételként kerül elszámolásra az értékesített önkormányzati ingatlan bevétele (83 e Ft), a KEOP pályázat II. ütemének elszámolásaként kapott összeg (77.989 e Ft).

Működési célú támogatásértékű bevételeknél számoltuk el az OEP-től kapott 4.622 e Ft támogatást, a közcélú foglalkoztatás támogatására kapott 4.704 e Ft-ot és az Európai Vidékfejlesztési Alaptól kapott 2.728 e Ft-ot.

1. **Az önkormányzat kiadásai és azok teljesítése**

Az önkormányzat 2015. évi működési kiadásainak eredeti előirányzata 244.686 e Ft, a módosított előirányzat 283.959 e Ft a teljesítés 246.649 e Ft.

A személyi juttatások módosított előirányzata 36.478 e Ft, a teljesítése 35.363 e Ft- volt.

A munkaadókat terhelő járulékok módosított előirányzata 9.809 e Ft, a teljesítése 8.884 e Ft.

A dologi kiadások módosított előirányzata 60.836 e Ft, teljesítés 51.583 e Ft, mindez az ésszerű, takarékos gazdálkodással magyarázható.

A pénzbeli és természetbeni juttatásoknál az eredeti 4.165 e Ft-hoz képest 5.493 e Ft-ra módosult az előirányzat, a teljesítése 3.823 e Ft-ban realizálódott.

2015. évben eredeti előirányzatként 608 e Ft, módosított előirányzatként 1.148 e Ft összegű keretet biztosított a Képviselő-testület egyéb szervezetek támogatására. Az alábbiak részesültek támogatásban:

- Kincs, Kultúra, Sport Egyesület 360 e Ft

- Betegápolásért Alapítvány 30 e Ft

- Bányásztelepülések Országos Szövetsége. 17 e Ft

- „Bakonyért” Vidékfejlesztési Egy. 30 e Ft

- Polgárőrség 380 e Ft

- TÖOSZ 31 e Ft

- Ezerjó Vidékfejlesztési Egy. 31 e Ft

Működési célú pénzeszköz átadásként került elszámolásra az Isztimér Község Önkormányzatának védőnői működési kiadásokra 293 e Ft, Mór Város Önkormányzatának gyermek jóléti, házi segítségnyújtás, szociális étkezés, gazdasági iroda működésére 6.168 e Ft, Pénzügyi Keretnek 47 e Ft, Közép-Dunavidéki Hulladékgazdálkodónak 156 e Ft, helyi önkormányzatok előző évi elszámolásaiból származó kiadásokra 761 e Ft. A Móri Többcélú Kistérségi Társulásnak óvoda, orvosi ügyelet, belső ellenőrzési feladatok és gyepmesteri szolgálat ellátására 3.885 e Ft került átutalásra. A DRV Zrt 7.708 e Ft-ot kapott a lakossági víz- és csatornaszolgáltatás támogatása címén. 100 e Ft visszatérítendő támogatás került kifizetésre 1 főnek temetési kölcsönként.

Az önkormányzat költségvetéséből teljesített összes felhalmozás, felújítás célú kiadás 2015. évben 77.905 e Ft-ra teljesült.

Az Önkormányzat iskola felújításra 62.655 e Ft-ot, kemence körüli térkövezésre 385 e Ft-ot, Művelődési Ház villamossági felújítására 2.639 e Ft-ot fordított. Játszóterek szabványosítása 1552 e Ft-ba, Kossuth u. 20szám alatti lakás felújítása 2.697 e Ft-ba került.

Fejlesztési kiadásként számoltuk el a VARI kistraktor vásárlását 510 e Ft, a földterületek visszavásárlását 908 e Ft, a Rendezési Terv I-II. ütem elkészültét 1.977 e Ft, hűtőszekrény és főzőüst vásárlását 1731 e Ft és kis értékű tárgyi eszközök beszerzését 2.351 e Ft értékben.

**Maradvány alakulása**

Az önkormányzat 2015. december 31-i záró pénzkészlete 54.060 e Ft.

1. **Értékpapír és hitelműveletek alakulása**

Kincsesbánya Község Önkormányzata 2015. december 31-én kölcsönállománnyal nem rendelkezett. A 2014. évben felvett 10.000 e Ft fejlesztési kölcsön visszafizetésre került. Értékpapír forgalom a vizsgált időszakban nem volt.

1. **Vagyon alakulása**

Adatok e Ft-ban

|  |  |  |  |
| --- | --- | --- | --- |
| A vagyoni helyzet alakulása | Nyitó | Záró | Változás |
| **Eszközök:** | | | |
| *Immateriális javak:* | *98* | *0* | *-98* |
| *Tárgyi eszközök:* | *753 673* | *733133* | *-20 540* |
| *Befektetett pénzügyi eszközök összesen:* | *6 445* | *6445* | *0* |
| ***Nemzeti vagyonba tartozó befektetett eszközök:*** | ***760 216*** | ***739 578*** | ***-20 638*** |
| ***Nemzeti vagyonba tartozó forgóeszközök:*** | ***425*** | ***363*** | * ***62*** |
| ***Követelések:*** | ***7 517*** | ***8 722*** | ***+1205*** |
| ***Pénzeszközök:*** | ***37 530*** | ***54 060*** | ***+16 530*** |
| ***Követelés jellegű sajátos elszámolások:*** | ***429*** | ***1 102*** | ***+673*** |
| ***Egyéb sajátos eszközoldali elszámolások*** | ***1 958*** | ***2 205*** | ***+247*** |
| ***Aktív időbeli elhatárolások*** | ***0*** | ***270*** | ***+270*** |
| ***Eszközök összesen:*** | ***808 075*** | ***806 300*** | ***-1 775*** |
| **Források:** | | | |
| *Nemzeti vagyon induláskori értéke:* | *1 024 029* | *1 024 029* | *0* |
| *Egyéb eszközök induláskori értéke:* | *14 049* | *14 049* | *0* |
| *Felhalmozott eredmény:* | *-355 186* | *-313 021* | *+42 165* |
| *Mérleg szerinti eredmény* | *42 165* | *-44 534* | *-86 699* |
| ***Saját tőke*** | ***725 057*** | ***680 523*** | ***-44 534*** |
| *Kötelezettségek:* | *79 046* | *3 750* | *-75 296* |
| *Egyéb sajátos forrásoldali elszámolások* | *25* | *00* | *-25* |
| *Passzív időbeli elhatárolások* | *3 947* | *122 027* | *+118 080* |
|  |  |  |  |
| **Források összesen:** | **808 075** | **806 300** | **-1 775** |

Az önkormányzat 2015. évi záró mérleg főösszege 806.300 e Ft mely 2014. év végi mérlegadatokhoz képest kis mértékben növekedett.

Összességében elmondható, hogy az önkormányzat 2015. évi gazdálkodása stabil volt. A képviselő-testület által elfogadott költségvetés és a módosítások megteremtették a kiegyensúlyozott gazdálkodás lehetőségét.

Kincsesbánya, 2016. április 11.

Bajkai János

polgármester